CELEX: 62020TN0484
Language: el
Date: 2020-08-03 00:00:00
Title: Υπόθεση T-484/20: Προσφυγή της 3ης Αυγούστου 2020 — SATSE κατά Επιτροπής

14.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 304/25
            
         
      Προσφυγή της 3ης Αυγούστου 2020 — SATSE κατά Επιτροπής
      (Υπόθεση T-484/20)
      (2020/C 304/29)
      Γλώσσα διαδικασίας: η ισπανική
      
         Διάδικοι
      
      
         Προσφεύγον: Sindicato de Enfermería (SATSE) (Μαδρίτη, Ισπανία) (εκπρόσωπος: M. Sesmero González, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      
                  —
               
               
                  Το προσφεύγον ζητεί από το Γενικό Δικαστήριο να ακυρώσει την οδηγία (EE) 2020/739 της Επιτροπής, της 3ης Ιουνίου 2020, για την τροποποίηση του παραρτήματος III της οδηγίας 2000/54/ΕΚ του Ευρωπαϊκού Κοινοβουλίου και του Συμβουλίου όσον αφορά τη συμπερίληψη του ιού SARS-CoV-2 στον κατάλογο των βιολογικών παραγόντων για τους οποίους είναι γνωστό ότι προσβάλλουν τον άνθρωπο, και για την τροποποίηση της οδηγίας (ΕΕ) 2019/1833 της Επιτροπής, η οποία δημοσιεύτηκε στην (Επίσημη Εφημερίδα της Ευρωπαϊκής Ένωσης στις 4.6.2020 ΕΕ L 175, σ. 11 έως 14).
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του το προσφεύγον προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράβαση των άρθρων 2 και 18 της οδηγίας 2000/54/ΕΚ, καθώς και του παραρτήματός της III.
                  
                              —
                           
                           
                              Προβάλλεται συναφώς η μη ύπαρξη αποτελεσματικής θεραπείας ή πρόληψης για τον βιολογικό παράγοντα SARS-CoV-2, το γεγονός ότι πρόκειται για ιό που έχει ταξινομηθεί ως πολύ μεταδοτικός και μεταλλασσόμενος, και, ως εκ τούτου, έχει μεγάλες πιθανότητες εξάπλωσης στην κοινότητα, και το γεγονός ότι ο κορωναϊός SARS-CoV-2 προκαλεί παθολογικές καταστάσεις και σοβαρά συμπτώματα που οδηγούν σε σοβαρή ασθένεια του ανθρώπου, με αποτέλεσμα να αποτελεί σοβαρό κίνδυνο για τους εργαζομένους.
                           
                        
            
                  2.
               
               
                  Με τον δεύτερο λόγο προβάλλεται παράβαση ουσιώδους τύπου λόγω μη αιτιολόγησης της ταξινόμησης του βιολογικού παράγοντα SARA-CoV-2 στην ομάδα 3.
                  
                              —
                           
                           
                              Αναφέρεται συναφώς ότι, παρότι η Επιτροπή γνώριζε τη μη ύπαρξη εμβολίου και αποτελεσματικής θεραπείας και παρά το περιεχόμενο του άρθρου 2 της οδηγίας 2000/54/ΕΚ, ο SARS-CoV-2 ταξινομείται στην ομάδα κινδύνου 3 αντί της ομάδας κινδύνου 4.